OpenLLM-France/wikimedia huggingface dataset:
# Kakmum

Kakmun fou una ciutat estat de Mesopotàmia, a l'esquerra del Tigris en un lloc no identificat, que existia al segle xviii aC. L'esmenten les tauletes de Mari que tot i que no no li donen estrictament la qualificació de ciutat reial, si que ho deixen entendre.
Un personatge anomenat Gurgurrum, que seria el rei o el cap militar de la ciutat de Kakmum, és anomenat com vencedor d'Ardigandi, el rei de Qabra, al front del seu exèrcit format per uns 500 homes.

## Referències

* Thoughts of Zimri-Lim
# Zebrias scalaris

Zebrias scalaris és un peix teleosti de la família dels soleids i de l'ordre dels pleuronectiformes que es troba a les costes d'Austràlia.

## Referències

* ↑ The Taxonomicon (anglès)
* ↑ FishBase (anglès)
# Riu Krka

El riu Krka és un riu d'Eslovènia, amb una longitud d'uns 111 quilòmetres; és un afluent directe del riu Sava, prop de Brežice. Neix aproximadament a 25 km al sud-est de Ljubljana. La ciutat més important per on passa el riu Krka és Novo Mesto.
També hi ha un riu de Croàcia, a la regió de Dalmàcia, amb el mateix nom, i Krka també és el nom en eslovè del riu Gurk a Àustria.
# Paul Weller

Paul Weller (25 de maig de 1958 a Woking, Surrey) és un músic anglès de rock.

## Biografia

Va ser el líder i fundador dels grups The Jam i The Style Council. En 1990 va començar una brillant carrera en solitari en la qual es va reforçar musicalment amb la seva maduresa, combinant la potència del rock del seu primer grup i l'exquisidesa i elegància del segon.
Rebatejat per la premsa com The Modfather, és considerat figura imprescindible del moviment mod de tots els temps. No obstant això, en la seva etapa en solitari Weller es va obrir a altres estils abans injuriats per ell com el folk i el country.
Rep influències tan variades com: Marvin Gaye, Neil Young, Bob Dylan, The Who, Steve Winwood, Nick Drake, Small Faces, Oasis, Brian Auger, o Cole Porter.
Després de dissoldre's The Style Council en 1989, Weller es replanteja el seu futur concloent que és el moment de desenvolupar carrera sol i al marge de la seva discogràfica de tota la vida, Polydor.
En 1991 crea el segell independent Freedom High Records i publica en format single i maxi-single In to Tomorrow sota el nom artístic de The Paul Weller Movement. Un any després els impediments econòmics li obliguen a tancar el segell i publicar el seu primer àlbum, Paul Weller, amb altra discogràfica independent: Go! Discs.
A partir d'aquí comença a pujar esglaons en qualitat i eclecticisme amb els seus següents àlbums, Wid Wood (1993) i Stanley Road (1995). Aquest tercer àlbum va arribar al número 1 en les llistes de vendes del Regne Unit i va ser premiat com Millor Artista britànic en els Brit Awards d'aquest any i l'any següent.
Posteriorment edita altres cinc àlbums d'estudi: Heavy Soul (1997), Heliocentric (2000), Illumination (2002) amb el qual aconsegueix també arribar al #1 en les llistes, Studio 150 (2004) disc tribut de versions a alguns dels seus artistes favorits, i As Is Now (2005).
El 2006 ha estat novament premiat en els Brit Awards, en aquest cas amb el premi especial a tota la seva carrera per la seva Contribució a la música.
Des d'un principi, el seu bateria a The Style Council Steve White li acompanyà en els enregistraments i directes, i també es feia acompanyar del guitarrista Steve Cradock, component del grup Ocean Colour Scene, grup descobert i ajudat per Paul des dels seus inicis en 1989.
És el baixista d'aquest grup, Damon Minchella, qui entra també en la formació fixa que acompanya a Weller en estudi i en viu.

## Discografia
### Àlbums

* Paul Weller (1992)
* Wild Wood (1993)
* Live Wood (En directe)(1994)
* Stanley Road (1995)
* Heavy Soul (1997)
* Modern Classics - Grans Èxits(1998)
* Heliocentric (2000)
* Days Of Speed (Acústic, en directe)(2001)
* Illumination (2002)
* Fly On The Wall - Cares B de singles i rareses (2003)
* Studio 150 (2004)
* Stanley Road (Edició 10º aniversari) (2005)
* As is Now (2005)
* Catch-Flame! (En directe)(2006)
* Hit Parade (Caixa amb 4 CD amb tots els singles dels seus dos grups i la seva carrera en solitari) (2006)
* 22 Dreams (2008)
* Wake Up the Nation (2010)
* Sonik Kicks (2012)
* Saturn Pattern (2015)
* A Kind Revolution (2017)
# Renovatio imperii

La renovatio imperii, restauratio imperii o restitutio imperii (en llatí, 'renovació de l'Imperi', 'restauració de l'Imperi' o 'restitució de l'Imperi') era una fórmula que expressava la intenció de renovar o restaurar l'Imperi Romà.
L'expressió (i les seves variants) va ser utilitzada per les dinasties Carolíngia i Otoniana, però la idea provenia de l'antiguitat tardana. La paraula renovatio ('renovació') i altres de semblants, restitutio ('restitució') i reparatio ('restauració'), ja es troben ocasionalment a les monedes romanes des del regnat d'Hadrià en endavant, amb el significat de la restauració de la pau després d'una rebel·lió. Alguns usurpadors, com ara Carausi, Magnenci i Decenci la van utilitzar per justificar el seu mandat. Fins i tot Teodoric el Gran, el rei dels ostrogots a Itàlia (va regnar del 493 al 526), va utilitzar l'expressió «renovació romana». Els historiadors contemporanis, Cassiodor i Ennodi fan referències constants a la renovació, reparació i rejoveniment de l'Imperi gràcies de Teodoric.
L'Imperi Romà d'Orient es va plantejar la reconquesta de diverses províncies de l'antic Imperi Romà d'Occident, que havia caigut en mans d'invasors germànics gairebé un segle abans. La campanya, iniciada per l'emperador romà d'Orient Justinià I, va servir per reincorporar el nord d'Àfrica, Itàlia, les illes del Mediterrani occidental i part de la península Ibèrica a l'imperi. Tanmateix, la majoria de les reconquestes van ser efímeres: els longobards van envair la meitat nord d'Itàlia tres anys després de la mort de Justinià i els visigots van recuperar la totalitat dels territoris ibèrics a principis del segle vii, mentre que Àfrica i diverses illes del Mediterrani van resultar conquerides pels musulmans al llarg dels segles següents. Les Illes Balears caigueren definitivament el 902. L'última possessió romana d'Orient dels antics territoris occidentals, Bari, es va perdre l'any 1158.

## Referències

* ↑ Warner, David A. «Renovatio Imperii Romanorum». A: John M. Jeep (ed.). Medieval Germany: An Encyclopedia. Nova York; Londres: Garland, 2001, pàgs. 469-470. ISBN 9780824076443
* ↑ Nolla i Brufau, 2019, p. 69 i 70.
* ↑ Palos, J. C. «El puig d'Alaró, estendard de la resistència dels pobladors de Mallorca». Ara Balears, 25-01-2020. [Consulta: 9 abril 2020].
* ↑ Maas, Michael «Roman History and Christian Ideology in Justinianic Reform Legislation». Dumbarton Oaks Papers, 40, 17, 1986, pàg. 17-31. DOI: https://www.jstor.org/stable/1291527?origin=crossref.

## Bibliografia

* Nolla i Brufau, J. M. «El món romà i la Hispània Tarraconense precatalana». Butlletí de la Societat Catalana d'Estudis Històrics, 30, 2019, pàg. 21-27. DOI: 10.2436/20.1001.01.196.
# Kakinada

Kakinada (telugu కాకినాడ) és una ciutat i municipalitat del districte d'East Godavari a l'Índia, estat d'Andhra Pradesh, amb una població de 504.920 habitants (l'àrea metropolitana 653.340 habitants) al cens del 2001. És un port natural afavorit per l'illa Hope, a uns 5 km de la costa. Està situada prop de la desembocadura del Godavari, a la punta de la badia que es forma a la boca del riu.

## Geografia
### Clima

Paràmetres climàtics mitjans de Kakinada :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura màxima registrada °C (°F) | 38,8 (101,8) | 37,3 (99,1) | 40,0 (104) | 42,4 (108,3) | 46,7 (116,1) | 47,4 (117,3) | 41,7 (107,1) | 38,4 (101,1) | 37,9 (100,2) | 38,6 (101,5) | 35,9 (96,6) | 39,6 (103,3) | 47,4 (117,3) |
| Temperatura mínima registrada °C (°F) | 13,3 (55,9) | 16,4 (61,5) | 14,0 (57,2) | 13,3 (55,9) | 20,1 (68,2) | 22,0 (71,6) | 20,1 (68,2) | 17,1 (62,8) | 20,1 (68,2) | 17,3 (63,1) | 11,5 (52,7) | 16,0 (60,8) | 11,5 (52,7) |
| Temperatura diària màxima °C (°F) | 29,6 (85,3) | 31,5 (88,7) | 34,2 (93,6) | 36,3 (97,3) | 37,9 (100,2) | 36,0 (96,8) | 33,0 (91,4) | 32,6 (90,7) | 32,9 (91,2) | 32,4 (90,3) | 30,7 (87,3) | 29,5 (85,1) | 33,1 (91,6) |
| Temperatura diària mínima °C (°F) | 20,2 (68,4) | 21,5 (70,7) | 23,8 (74,8) | 26,1 (79) | 27,8 (82) | 27,2 (81) | 26,1 (79) | 25,9 (78,6) | 25,8 (78,4) | 24,8 (76,6) | 22,3 (72,1) | 20,2 (68,4) | 24,3 (75,7) |
| Font: weatherlabs.in: काकीनाडा का मौसम ||||||||||||||

## Història

Se suposa que fou fundada pels reis Nandi i es va dir Kaki Nandiwada, nom del que va derivar l'europeu Cocanada i el local Kakinada. Els primers europeus que s'hi van establir foren els holandesos, al suburbi de Jagannathapuram, seguits del britànics. La factoria holandesa fou cedida als britànics el 1825 com a part de les cessions a canvi dels establiments britànics a Sumatra. Després de la conquesta de Masulipatam pel Coronel Forde el 1759, els francesos la van atacar per dues vegades però foren rebutjats. Fou declarada municipalitat el 1866.

## Enllaços externs

* Kakinada Information Portal Arxivat 2012-11-05 a Wayback Machine.
* Kakinada Arxivat 2016-03-03 a Wayback Machine.
* Kakinada Port Arxivat 2009-02-02 a Wayback Machine.
# Zebrias zebra

Zebrias zebra és un peix teleosti de la família dels soleids i de l'ordre dels pleuronectiformes que es troba des de les costes de Tailàndia fins al sud del Japó, les Filipines, Borneo i Indonèsia.

## Referències

* ↑ The Taxonomicon (anglès)
* ↑ FishBase (anglès)
# Riu Kupa

El Kupa (eslovè Kolpa) és un riu de Croàcia situat a la frontera amb Eslovènia.
El Kupa neix a la regió muntanyosa de Gorski kotar, al nord-est de Rijeka, a la zona del Parc Nacional de Risnjak. Es mou uns quants quilòmetres cap a l'est, on rep l'afluència de la riera Čabranka per l'esquerra, abans d'arribar a la frontera amb Eslovènia.
Tot seguit continua cap a l'est, on rep l'afluència del riu Lahinja per l'esquerra, passa per Vrbovsko, i es desenganxa de la frontera eslovena. Llavors arriba a la ciutat de Karlovac, on rep l'afluència de dos altres rius per la dreta, el riu Dobra i el riu Korana.
Continua el seu camí cap a l'est, on s'uneix amb el riu Glina per l'esquerra i amb el riu riu Odra per l'esquerra, arriba a la ciutat de Sisak, on acaba integrant-se al riu Sava.
# Krasnoarméiskoie (Saràtov)

* Per a altres significats, vegeu «Krasnoarméiskoie».
Krasnoarméiskoie (en rus: Красноармейское) és un poble de l'óblast de Saràtov, a Rússia, segons el cens del 2010 tenia 955 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Hannah Crafts

Hannah Crafts fou una esclava afroamericana estatunidenca del segle xix que va escriure les obres The Bondwoman's Narrative i Autobiografia d'una esclava, que foren trobades l'any 2002 quan es van vendre en subhasta els documents d'un professor de Harvard. Després d'una anàlisi rigorosa, Henry Louis Gates Jr., va establir que els manuscrits trobats eren de Hannah Crafts.
Aquesta havia estat una esclava que havia escapat del seu antic amo, el polític John Hill Wheeler, l'any 1857. Hi descriu de manera molt realista la condició dels seus semblants davant de la crueltat de l'esclavista Sir Clifford, la frivolité de la Senyora Wheeler...
Malgrat tenir un final una mica idealista, el relat té una gran força L'autor mostra grans qualitats literàries, realisme i hi ha humor.

## Referències

* ↑ «The Bondwoman's Narrative | Encyclopedia.com» (en anglès americà). www.encyclopedia.com. [Consulta: 4 juliol 2019].
* ↑ Benjamin Craig Parker. Hannah Crafts and The Bondwoman 's Narrative: rhetoric, religion, textual influences, and contemporary literary trends and tactics (en anglès americà). Iowa State University, 2005.
* ↑ Yves Laberge Recherches sociologiques et anthropologiques, 41-1, 2010, mis en ligne le 21 octobre 2010.
* ↑ Bosman, Julie (en anglès) The New York Times, 18-09-2013. ISSN: 0362-4331 [Consulta: 4 juliol 2019].
* ↑ «Who was Hannah Crafts?» (en anglès). Salon, 24-04-2002. [Consulta: 4 juliol 2019].

## Enllaços externs

* Who was Hannah Crafts? a arlindo-correia.com
# Dragon Runner

El Dragon Runner («drac corredor») és un robot militar amb comandament a distància pensat per ajudar militars a inspeccionar llocs on no podrien arribar, o on hi ha un perill. Serveix entre d'altres per detectar emboscades i en la versió amb braç per desactivar explosius. El 2004 el Cos de Marines va assajar els primers prototips desenvolupats per la Universitat Carnegie Mellon i el National Robotics Engineering Center.
És apreciat per ser molt robust i de bon preu. Se'n va servir entre molts d'altres, l'exèrcit britànic a l'Afganistan, on van provar molt efectius per detectar i desactivar artefactes explosius improvisats amagats en emboscades al costat de carreteres. Es fan servir també a la frontera entre Mèxic i els Estats Units per detectar túnels transfronterers.
L'aparell consisteix en el vehicle, una petita unitat de comandament i una senzilla interfície d'usuari. Inclou vídeo, àudio i sensors de moviment, juntament amb la capacitat de captar imatges quan fa fosc. De poc més de 7 kg de pes, ha estat dissenyat per moure's amb total autonomia sobre qualsevol superfície sòlida amb una velocitat fins a 6 km/h. Els primers models eren equipats amb rodes tot terreny, després se'ls va equipar amb tracció per eruga. Sobreviu caigudes fins a quatre metres i funciona independentment del costat que caigui. Així se'l pot llençar contra finestres, escales avall i fins i tot per damunt de certes parets.
El 2020 hi havia dos models, el «10» que només serveix per missions de reconeixement, mentrestant el model «20» també té un braç que pot aixecar objectes fins a quatre quilos.

## Referències

* ↑ «Dragon Runner: Saving Lives Abroad» (en anglès). Carnegie Mellon University. [Consulta: 4 abril 2020].
* ↑ «Dragon Runner» (en anglès). National Robotics Engineering Center. [Consulta: 4 abril 2020].
* ↑ «Dragon Runner Throwbots To Join iRobot PackBots in Afghanistan». Robot Reviews, 20-11-2009. [Consulta: 4 abril 2020].
* ↑ «Últims productes de seguretat fronterera». La Vanguardia, 04-05-2014.
* ↑ «Dragon Runner» (en anglès). QinetiQ NA. [Consulta: 4 abril 2020].
# Parahypsos piersoni

Parahypsos piersoni és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba des de Costa Rica fins al Perú.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Allen, G.R. i D.R. Robertson, 1994. Fishes of the tropical eastern Pacific. University of Hawaii Press, Honolulu. 332 p.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Hastings, P.A., 1995. Blenniidae. Borrachos. p. 927-930. A W. Fischer, F. Krupp, W. Schneider, C. Sommer, K.E. Carpenter i V. Niem (editors) Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma, Itàlia.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Renovador de l'Església

Renovador de l'Església és un títol donat a algunes persones per l'Església Luterana al seu calendari de sants. Es dona a aquelles persones que mitjançant la seva vida o activitat han contribuït significativament al desenvolupament i la renovació de l'església cristiana. Als calendaris d'una o més esglésies luteranes figuren amb aquest títol:
* Johann Konrad Wilhelm Löhe, commemorat el 2 de gener
* Antoni Abat i Pacomi de Tabenna, fundadors del monasticisme, commemorats el 17 de gener
* Martí Luter, iniciador de la Reforma Protestant, el 18 de febrer
* John Wesley i Charles Wesley, el 2 de març
* Hans Nielsen Hauge, el 29 de març
* Olaus Petri i Laurentius Petri, el 19 d'abril
* Juliana de Norwich, mística, el 8 de maig
* Nicolaus Ludwig Zinzendorf, el 9 de maig
* Joan Calví, el 27 de maig
* Columba, Aidan de Lindisfarne i Beda el Venerable, el 9 de juny
* Philipp Melanchthon, el 25 de juny
* Santa Brígida de Suècia, el 23 de juliol
* Nikolai Frederik Severin Grundtvig, el 2 de setembre
* Francesc d'Assís, el 4 d'octubre
* Teresa de Jesús, el 15 d'octubre
* Joan de la Creu, el 14 de desembre
* Katharina von Bora, esposa de Martí Luter, el 20 de desembre

## Referències

* ↑ Pfatteicher, Philip H. Commentary on the Lutheran Book of Worship: Lutheran Liturgy in Its Ecumenical Context (en anglès). Augsburg Fortress, 1990, p. 324. ISBN 0800603923.
# Krasnodarski (Oktiabrski)

* Per a altres significats, vegeu «Krasnodarski».
Krasnodarski - Краснодарский (rus) és un possiólok del krai de Krasnodar, a Rússia. Es troba a les terres baixes de Kuban-Azov, a l'inici del delta del Kuban. És a 12 km al sud-est de Poltàvskaia i a 61 km a l'oest de Krasnodar.
Pertany al possiólok d'Oktiabrski.
# Zebrias munroi

Zebrias munroi és un peix teleosti de la família dels soleids i de l'ordre dels pleuronectiformes que es troba a les costes de Papua Nova Guinea.

## Referències

* ↑ The Taxonomicon (anglès)
* ↑ FishBase (anglès)
# Riu Kvichak

El riu Kvichak (en anglès Kvichak River) és un riu que es troba a sud-oest de l'estat d'Alaska, Estats Units. El riu discorre entre el llac llac Iliamna i la badia Kvichak, un braç de la badia de Bristol, després de 80 quilòmetres de recorregut per la península d'Alaska. Les comunitats d'Igiugig i Levelock es troben al llarg del riu. El Kvichak és completament navegable i es fa servir com una drecera pels vaixells que van de la badia de Cook a la badia de Bristol a través del llac Iliamna.
Històricament el riu fou emprat pels natius d'Alaska, que hi pescaven i hi navegaven. El nom del riu significa des- o fins- gran aigua, en referència al llac Iliamna, el llac d'aigua dolça més gran d'Alaska.

## Referències

* ↑ Orth, Donald J.; United States Geological Survey Dictionary of Alaska Place Names: Geological Survey Professional Paper 567 (PDF). University of Alaska Fairbanks, 1971, p. 557 [Consulta: 25 novembre 2013]. Arxivat 17-10-2013 a Wayback Machine.
* 1 2 Alaska Atlas & Gazetteer. 7a ed.. Yarmouth, Maine: DeLorme, 2010, p. 49–50, 58. ISBN 978-0-89933-289-5.
# Dragonball Evolution

Dragonball Evolution és una pel·lícula de superherois i arts marcials de ciència fantàstica nord-americana de 2009 dirigida per James Wong, produïda per Stephen Chow i escrita per Ben Ramsey. Està basat en la sèrie manga Bola de Drac creada per Akira Toriyama i és protagonitzada per: Justin Chatwin, Emmy Rossum, James Marsters, Jamie Chung, Chow Yun-fat, Joon Park i Eriko Tamura. Ha estat doblada al català.
El desenvolupament de la pel·lícula va començar el 2002 i va ser distribuïda per 20th Century Fox. És la primera adaptació oficial d'acció en viu de la sèrie Bola de Drac. Dragonball Evolution es va llançar al Japó i diversos països asiàtics el 13 de març de 2009 i als Estats Units el 10 d'abril de 2009.
Aquest film ha estat un fracàs tant financer com crític. Va rebre crítiques negatives tant per part de la crítica com dels fans, especialment pel seu guió, el repartiment i la infidelitat al material original. A més, va tenir un mal rendiment a la taquilla, recaptant només 9,4 milions de dòlars a Amèrica del Nord i un total mundial de 58,2 milions de dòlars contra un pressupost de 30 milions de dòlars. La pel·lícula havia de ser la primera d'una sèrie, tot i que totes les pel·lícules posteriors es van cancel·lar. És considerada una de les pitjors pel·lícules mai fetes i una de les pitjors adaptacions portades al cinema o televisió.

## Referències

* ↑ «Dragonball evolution». Goita què fan, ara!. [Consulta: 23 desembre 2022].
* ↑ «Top 10 Worst Movies of the 2000s». WatchMojo, 10-06-2016. Arxivat de l'original el 15 desembre 2021.
* ↑ , <http://www.labutaca.net/criticas/dragonball-evolution-evolucion-%C2%BFhacia-donde/>
* ↑ , <https://www.filmaffinity.com/es/film651247.html>
# Partit Nacional Awami de Jammu i Caixmir

Partit Nacional Awami de Jammu i Caixmir és un partit polític d'esquerres de Jammu i Caixmir, favorable al maneteniment de l'estat dins la Unió Índia, però amb autonomia. Es va fundar el 1995.

## Referències

* ↑ Sati Sahni. Kashmir underground. Har-Anand Publications, 1999, p. 206, 208–209. ISBN 9788124106372.
# Quercus polymorpha

Quercus polymorpha, el roure blanc mexicà, és una espècie de roure que pertany a la família de les fagàcies i està classificat dins de la secció dels roures blancs.

## Distribució

Quercus polymorpha creix del sud-est de Texas (EUA) fins a Hondures.

## Referències

* ↑ «Quercus polymorpha in Flora of North America @ efloras.org». [Consulta: 12 desembre 2021].
* ↑ Quercus polymorpha. Biota of North America Program (BONAP), 2014.
* ↑ Muller, C. H. 1942. The Central American species of Quercus. United States Department of Agriculture. Bureau of Plant Industry. Miscellaneous Publication 477: 1–216
* ↑ Breedlove, D.E. 1986. Flora de Chiapas. Listados Florísticos de México 4: i–v, 1–246.
* ↑ Texas A&M Forest Service, Trees of Texas
# Khurramobod

Khurramobod (uzbek: Khurramobod, rus: Хуррамобод, també coneguda com a Khurramabad, Hurramabad, Khurmavat) és una població a la regió de Fergana a l'Uzbekistan, depenent de Rishtan, amb una població de 22.580 habitants.
Està a mig camí entre Kokand i Fergana. Rishtan (Rishton) és un conegut i antic centre de ceràmiques, art que hauria començat fa 800 anys.
La població local és de majoria tadjik i parla aquesta llengua.

## Referències

* Kurshid Ahmad, Culture in Uzbekistan
# Zebrias zebrinus

Zebrias zebrinus és un peix teleosti de la família dels soleids i de l'ordre dels pleuronectiformes que es troba a les costes del Japó.

## Referències

* ↑ The Taxonomicon (anglès)
* ↑ FishBase (anglès)
# Kúngovo

Kúngovo (en rus: Кунгово) és un poble de l'óblast de Pskov, a Rússia, segons el cens del 2010 tenia 10 habitants. Pertany al districte de Krasnogorodsk.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Rafael Benítez Vela

Rafael Benítez Vela, més conegut com a Fali, (Chiclana de la Frontera, 25 de maig de 1969) és un futbolista andalús retirat que ocupava la posició de davanter. Va debutar a primera divisió a les files del Cadis CF, a la temporada 91/92, en la qual marca 4 gols. A l'any següent hi disputa més minuts, però sense arribar a la titularitat, i marca 4 gols més. Romandria a l'equip gadità després del doble descens de Primera a Segona Divisió B, entre els anys 1993 i 1994. Posteriorment, la resta de la seua carrera prosseguiria en equips de Segona B, com el CD Manchego, el Córdoba CF, el CD San Fernando o el Chiclana CF.

## Enllaços externs

* Fitxa del jugador
* Una vida en deu minuts